મુંબઇઃ બોલિવુડના અભિનેતા શશિ કપૂરના અંગત તેમજ પ્રોફેશનલ જીવનની કેટલીક અજાણી બાબતોને લઇને પત્રકાર અસીન છાબડાએ પોતાની પુસ્તક “શશિ કપૂર-ધ હાઉસહોલ્ડર, ધ સ્ટાર” દ્વારા લોકો સમક્ષ લાવવાનો પ્રયાસ કર્યો છે. આ પુસ્તક દ્વારા તમે બધા જ શશિ કપૂરના જીવનની કેટલીક એવી બાબતો જાણી શકશો જે માત્ર તેમનો પરિવાર જ જાણે છે. તેમની બાયોગ્રાફ્રિમાં તેમના ઘણા પાસોઓ તમે જાણી શકશો. એક પુત્રના રૂપમાં તેમની છબી કેવી હતી, એક પતિ તરીકે તેમણે કેવી ફરજો નિભાવી હતી અને એક પિતા તરીકે કરણ, કુણાલ અને સંજય માટે તેમેણે તેમની ફરજ કેવી રીતે અદા કરી તે તમામ બાબતો પર પ્રકાશ પાડવાનો પ્રયાસ કર્યો છે.